Нощта.
Свят на сенки, който крие над половината животни на нашата планета.
Досега камерите ни предлагаха само бегъл поглед към техния живот.
Но с най-новите технологии
виждаме нощта като ден.
С камери, сто пъти по-чувствителни от човешкото око,
сега можем да заснемем красотата на нощта
и то - в цвят.
Чудати пейзажи.
Странни създания, събудени за живот от мрака.
Невиждано поведение.
Сега можем да наблюдаваме животните
в последните останали диви кътчета.
Нощта.
Зимата в Арктика.
През деня слънцето едва се подава.
ТЕКСТА ЧЕТЕ ТОМ ХИДЪЛСТЪН
Скоро ще залезе.
За повече от месец ще потопи в мрак този вледенен свят.
За един от обитателите на Арктика това е време на голяма промяна.
Това е полярна мечка, майка с близначета.
Ще ги отглежда две години.
Ще ги научи на всичко необходимо за оцеляването им.
Следват я навсякъде.
Задачата не е лесна.
Имат да учат много.
В началото на зимата храната е толкова малко,
че майките полярни мечки отслабват с по килограм на ден.
Както е отслабнала и гладна,
дори само задачата да опази малките в предстоящите мразовити нощи
ще е огромно предизвикателство.
А семейството не е само.
По брега на Северния ледовит океан се събират и други мечки.
Чакат да стане толкова студено,
че дори морето да замръзне.
Тогава ще тръгнат по леда, за да ловуват тюлени -
жизнено важен източник на храна за прегладнелите мечки.
Но докато не скове мраз,
майката и малките й,
както и останалите мечки, ще трябва да почакат.
С настъпването на арктическата зима...
...нощите стават по-дълги.
Вледененият пейзаж се променя.
Снимащи на светлината само на луната
камерите за нощно виждане показват този леден свят
за пръв път.
Кадрите ни предлагат поглед отблизо
към поведението на мечките под звездите.
Тази вечер първа грижа на майката е да даде на малките да сучат.
Млякото й е с над 30% мазнини.
Благодарение на него малките ще натрупат подкожна мазнина, за да оцелеят в студа.
След това идва време за среднощно почистване.
Дебелата си козина мечките мият, като се търкалят в снега.
Малките копират мама.
Редовната баня в снега изолира добре кожусите им.
А тази нощ ще имат нужда от много топлина.
По време на арктическата зима бурите връхлитат без предупреждение.
За мечетата тези виелици може да са фатални.
Но не само полярните мечки са активни през ледените полярни нощи.
В заснежените гори по края на Северния полярен кръг
на лунната светлина се показва още едно издръжливо дребно създание.
Снежният заек.
За да избегне хищници, заекът излиза по тъмно.
В началото на зимата козината им вече е сменила цвета си от кафяв на бял.
Това е идеалният камуфлаж.
Това е млад мъжки, дошъл за нощно похапване.
Храната наоколо е малко. Яде, когато има възможност.
Но тук има и други гладни.
Конкуренцията трябва да бъде изгонена.
Надпреварата кой да докопа храна и партньор може да е свирепа.
При гонитба развиват до 40 км/ч.
Но когато съперникът не се отказва...
Започва истински дуел.
Няколко удара стигат в целта.
Важното е кой изглежда по-як.
Тази вечер той е победителят.
Така нощният шампион
получава най-големия шанс да оцелее в предстоящите дълги нощи.
А по крайбрежието
полярната мечка и малките й прилягат
във все по-ледения пейзаж.
През зимната нощ полярните циклони духат откъм океана
и вятърът сваля температурите до минус 50.
За полярните мечета лютият мраз е опасен.
Всяко второ не оцелява през първата си зима.
Но камерите за нощно виждане показват гениално решение на майката.
Тя копае.
Прави убежище.
В него малките ще се скрият от бурята.
Семействата на полярните мечки могат да изкарат до четири нощи
приютили се в такива бърлоги.
Само така майките могат да опазят малките си.
Семейството трябва да се стаи,
докато отшуми бурята.
Бурята се укротява.
Семейството се надига и вижда, че ветровете са донесли промяна.
Там, където преди е имало океан,
сега има лед.
Лед, докъдето поглед стига.
Малките за пръв път тръгват към леда, водени от майката.
С това започва нова глава от живота им.
През следващите седмици тя ще ги учи как да оцеляват в замръзналия свят наоколо
през дългата арктическа зима.
Но тя не е единствената майка мечка,
тръгвала в нощта да обследва замръзналия терен.
Далече нататък в леденото море
друга майка има дори по-сериозни родителски грижи.
Мечетата й са на четири години, почти напълно зрели.
Младежи беладжии.
Камерите за снимане в тъмното улавят нещо необичайно.
Нощно къпане на малките.
Те вече са отлични плувци.
На тези години обаче най-трудното е излизането от водата.
Първото мече му хваща цаката.
За братчето му обаче
е сериозно затруднение.
Най-сетне.
Поне никой не гледаше.
Макар мечетата вече да са големи, майката трябва да е нащрек.
Четиригодишните пробват да нарушават правилата.
А когато наоколо има едри мъжки, това носи опасности.
Майката трябва да ги държи близо до себе си през идните нощи.
През дългата тъмна зима
небето над този замръзнал свят
се превръща в платно, на което се показва най-вълшебното светлинно шоу.
Северното сияние.
Енергията от слънчевите бури
се удря в атмосферата ни, образувайки светлинни ленти,
високи над сто километра.
Те припламват денем и нощем.
Но стават видими само на фона на черно нощно небе.
В края на зимата
мракът вече не е така плътен.
Слънцето се показва за кратко над хоризонта
за пръв път от седмици.
В първите часове на зазоряването
майката и по-големите й мечета пристигат в скован в лед залив.
Майката се запътва на лов за тюлени.
Четиригодишните могат да си поиграят.
Не за дълго обаче.
В залива има друга мечка.
Единаците могат да бъдат много агресивни.
Малките обаче са любопитни.
Да доближат непознат, е опасно.
Стигне ли се до битка, ще има тежки поражения.
Но изведнъж това, което приличаше на агресия,
се обръща на игра.
Става ясно, че непознатата мечка е млада женска.
И всичко това се оказва една романтична битка наужким.
Полярни мечки боримечки.
Такова нежно общуване рядко е улавяно от камера.
Малките растат бързо.
Работата на тази майка е към края си.
Посветила е на мечетата си последните четири години от живота си.
Скоро палавите й отрочета ще я напуснат.
Следващата година
младите полярни мечки ще трябва да преживеят дългата зима сами.
ЗЕМЯТА ПРЕЗ НОЩТА ЗАСНЕТО В ТЪМНОТО
Готов ли си? - Да.
Снимането на полярни мечки през нощта ще е изпитание за екипа.
Първата нощ връхлита полярна буря.
Екипът усеща какви трудности предстоят в мрака на идните седмици.
В момента е минус 30.
И изпробваме...
СТЮАРТ ТРОУЪЛ, ОПЕРАТОР
...докъде ще издържат камерите и екипът.
Чака ни дълъг път до вкъщи.
Бурята е постоянно по петите им.
Разчитат на джипиесите да ги върнат до подслона.
На другата вечер търсенето на полярни мечки
отново е осуетено от буря.
Готово!
Затънахме в леда. Има вода по повърхността му.
Когато прясна вода попадне на леда в морето,
топи го и той става на киша.
Екипът е в капан.
С всяко движение потъват все повече, доближават океана отдолу.
Най-тежките снимки, на които съм бил.
Лошо време и никакви полярни мечки.
Положението дори ще се влоши.
През нощта ледът, по който мечките ловуват,
внезапно се е откъснал и изчезнал.
Издухан е далече от брега, на него са и полярните мечки.
Дори и в най-мразовитата зима
ледът тук се топи и намалява.
Климатичните промени правят бъдещето на мечките несигурно.
На снимки от три седмици,
екипът имаше нужда от доза късмет.
Искрица надежда идва от най-неочакваното място.
Днес тръгнахме да търсим мечки,
но май една мечка идва да търси нас.
Запъти се право към... тоалетната ни.
Виждам следи от зъби.
И от нокти. Там, където е била мечката.
Ако си в тоалетната, ще е кофти изненада.
А на следващата нощ хващат виновника на местопрестъплението.
За щастие, когато това се случва, в тоалетната няма никого.
С появата на мечки наоколо пред очите на екипа просветва.
Неимоверните му усилия скоро биват възнаградени.
Двайсети ден. Най-сетне снимахме мечки.
Появи се не само една мечка.
РОБИН ДИМБЪЛБИ, ПОМ.-ПРОДУЦЕНТ
Снимахме майка и две мечета.
Най-сетне!
Божичко. Колко са красиви!
След много приключения в Арктика
екипът най-сетне успява да улови невероятни кадри
на полярни мечки на лунна светлина
и да разкрие тайните на арктическата нощ както никога досега.
Превод Анна Делчева